text: Tilbudskilt på arabisk i Føtex vækker debat
  23 januar 2015 kl. 05.59
  Et skilt om sko og tøj på tilbud har fået mange til tasterne på de sociale medier. Tilbudsskiltet er skrevet på arabisk af hensyn til det nærliggende flygtningecenter.
  Det skriver BT torsdag
  Skiltet har fået Dansk Folkepartis Martin Henriksen til at boykotte Føtex, fordi han mener, at "det er et knæfald for den udvikling, vi ser i Danmark". Sådan siger han til BT.
  Men den reaktion får mange til tasterne på de sociale medier.
  Katrine Lester, der er socialdemokratisk 2. viceborgmester på Frederiksberg, skriver på Twitter:
  Hvad bliver det næste? At DF kalder arabertal et knæfald for islam og opfordrer os til at boycotte matematik? #dkpol  http://t.co/Mk0lkP84tw
  I samme humoristiske jargon fortsætter pressemedarbejder for Socialdemokraterne David Tarp på Twitter:
  Vil DF også boycotte Købehavns Lufthavn for deres &quot;knæfald&quot; overfor udlændige? #dkpol pic.twitter.com/wTTpiiKEJ0
  Se skiltet på BTs hjemmeside ved at trykke på linket herunder.
  Arabisk skilt
  